Björgólfur Jóhannsson hefur tekið við stjórn Samherja eftir að Þorsteinn Már Baldvinsson aðaleigandi fyrirtækisins steig til hliðar . Þeir tölvupóstar Jóhannesar Stefánssonar sem ekki hafa birst áður , utan þeirra er snúa að persónulegum málum hans , verða birtir að því er Fréttablaðið hefur eftir heimildum innan Samherja . Eins og Viðskiptablaðið fjallaði um í gær birti fyrirtækið að eftir yfirferð á tölvupóstum , sem Jóhannes hafði látið birta á WikiLeaks og fjallað var um í þætti Kveiks á RÚV vegna meintra mútugjafa Samherja , hefði hann haldið eftir meirihluta póstanna frá tímabilinu . Nánar tiltekið hefði hann einungis birt um 18,5 þúsund , eða 42% af ríflega 44 þúsund tölvupóstum sem hefðu verið í pósthólfi hans á þeim tíma sem hann var stjórnandi Samherjafélaganna í Namibíu , það er á árabilinu 2014 til 2016 . Jafnframt hefðu einungis nokkrir póstar ársins 2015 verið birtir . Björgólfur Jóhannsson forstjóri Samherja segir það alvarlegt áhyggjuefni að það vanti heilt ár í tölvupóstana og aðeins 42% þeirra hafi verið birtur . „ Mér finnst það vekja upp spurningar og maður veltir því fyrir sér hvað sé í hinum tölvupóstunum , hvort það sé verið að teikna upp einhliða frásögn og birta eingöngu þau gögn sem styðja við þær ásakanir , “ segir Björgólfur sem segir koma til greina að birta alla póstana . „ Það kann alveg að vera . Ég hef ekki sjálfur litið á þessa tölvupósta en mér finnst það hljóta að koma til greina , ef það er eitthvað í þeim sem styður þá skoðun okkar að starfsemin hafi ekki verið eins og lýst hefur verið í þessum þáttum . “ Lögmannsstofan Wikborg Rein rannsakar nú málið fyrir Samherja fær tölvupóstana afhenta , og segir Björgólfur hægt að treysta því þegar niðurstaða þeirra verði birt séu þeir ekki að fara að leggja orðspor sitt að veði fyrir Samherja .